《西江月慢 塼塔铭，明拓四汇本》
清代·吴湖帆

终南旧径谁问讯，夕阳荒棘。居士姓留传，前年薶土，一朝惊出。

抚断痕、碎锦重联，铁沙清秘，素门珍惜。伫蜕蝉、敷翼轻盈，应许护纱碧。

溯舞女、低腰中令嫡。称第一、银钩标格。休信龙泓偏解事，漏趁姿消息。

试细展玉几同看，杨花零乱，李花萧索。更说甚，奇伟六朝森剑戟。